kardosdrur/scandi-wiki huggingface dataset:
Charles Senderovitz

Charles Senderovitz (1. marts 1916 i København – 3. august 1996) var en dansk violinist og koncertmester.

Uddannelse 
Han var søn af skræddermester Getz A. Senderovitz og hustru Paja født Skorochod (død 1963), som var flygtet til Danmark fra Hviderusland/Ukraine i 1905. Senderovitz debuterede 29. maj 1929 i Det Kgl. Danske Musikkonservatoriums sal som elev af professor Anton Svendsen, var elev på Musikkonservatoriet (hos professor Thorvald Nielsen) 1930 og tog den store eksamen 1933. Han studerede hos Marcel Darrieux i Paris 1934-35, Wolfgang Schneiderhahn i Salzburg 1950 og Richardo Odnopossof i Wien 1962.

Karriere 
Senderovitz var violinist i Tivolis Koncertsals orkester fra 1933, i Det Kongelige Kapel fra 1936 og havde indtil da været koncertmester i Unge Tonekunstneres Orkester samt i Telmanyis kammerorkester. Som jøde måtte han 1943 flygte til Sverige, hvor han blev 1. koncertmester i Malmø Koncerthus' symfoniorkester samme år. I 1950 vendte han hjem og fik samme position i Danmarks Radios Symfoniorkester. I en årrække var han medlem af Thorvald Nielsen-kvartetten, senere af Carlo Andersen-kvartetten og af Leo Hansen-kvartetten.

Han medvirkede som solist ved symfonikoncerter herhjemme, i Sverige, Norge og Finland samt koncerterede med kammermusik. Han var tillige censor ved Det Kgl. Danske Musikkonservatorium fra 1956, lærer i violin sammesteds fra 1961 og docent fra 1969.

Han var Ridder af 1. grad af Dannebrog.

Kilder 
 Kraks Blå Bog 1974

Personer i Kraks Blå Bog (afdøde)
Violinister fra Danmark
Jøder fra Danmark
Personer fra København
Dirigenter fra Danmark
Riddere af 1. grad af Dannebrog
Danskere i 1900-tallet
Kongelige kapelmusici fra Danmark
Ansatte ved Det Kgl. Danske Musikkonservatorium
RoboCop (film fra 2014)

RoboCop er en amerikansk science fiction- og actionfilm instrueret af José Padilha. Det er en genindspilning af filmen fra 1987 med samme navn, der beskriver hovedpersonens forvandling fra politibetjent til cyborg, dvs. halvt menneske, halvt maskine. Hovedrollen RoboCop spilles af Joel Kinnaman med Gary Oldman som Dr. Robert Norton, Michael Keaton som Raymond Sellars og Samuel L. Jackson som Pat Novak.

Oprindeligt planlagdes genindspilningen i 2005, men produktionen blev udskudt adskillige gange. Fra marts til juli 2012 udpegede man skuespillerne til hovedrollerne, og i september 2012 begyndte indspilningerne i Toronto og Hamilton i Canada. Filmen indspilles endvidere i Detroit i USA.

Filmen havde premiere i Danmark den 6. februar og i USA den 12. februar 2014.

Medvirkende 
 Joel Kinnaman som Alex Murphy / RoboCop
 Gary Oldman som Dr. Dennett Norton
 Michael Keaton som Raymond Sellars
 Samuel L. Jackson som Pat Novak
 Abbie Cornish som Clara Murphy
 Jackie Earle Haley som Rick Mattox
 Michael Kenneth Williams som Jack Lewis
 Jennifer Ehle som Liz Kline
 Jay Baruchel som Pope
 Aimee Garcia som Jae Kim
 Miguel Ferrer som Vallon
 Marianne Jean-Baptiste som Karen Dean

Noter

Eksterne henvisninger 
 

Actionfilm fra USA
Amerikanske film fra 2014
Science fiction-film fra USA
Værker om fremtiden
Ohs

Ohs er en svensk industriby i Småland med 68 indbyggere. Byen hører under Värnamo kommun, Jönköpings län og er belliggende 20 km. øst for Värnamo.

Byen er kendt for sin papirfabrik, stålværk og savværk, der også anlagde Ohsbanen, hvor der køres med damplokomotiv. Fabrikkerne lukkede i 1978, og banen blev nedlagt i 1967. Nu køres der kun med turister.

Fodnoter 

Byer i Värnamo kommun
Sydpolsmedaljen

Sydpolsmedaljen eller Medalje til erindring om "Frams" ekspedisjon til Sydpolen 1910–1911 er en norsk udmærkelse indstiftet af kong Haakon den 20. august 1912 til belønning af deltagere i Roald Amundsens sydpolsekspedition. Medaljen blev på indstiftelsesdagen tildelt ekspeditionens medlemmer.

Udformning
Sydpolsmedaljen er præget i guld, sølv eller bronze, men er tildelt i guld. På forsiden bærer den kong Haakons portræt, navn og valgsprog. Forsiden er identisk med Kongens fortjenstmedalje. Bagsiden bærer et billede af den sydlige halvkugle og Sydkorset, sammen med et felt for medaljemodtagerens navn og årstallet "1911". Nedre del har korslagte ege- og laurbærgrene. Medaljen har en kongekrone på toppen. Medaljebåndet er mørkt blåt med en hvidkantet rød stribe i midten.

Sydpolsmedaljen er udformet af møntgravør Ivar Throndsen.

Med medaljen fulgte et diplom, i udformning ganske lig det, som blev givet i forbindelse med Kongens fortjenstmedalje.

Modtagere
Sydpolsmedaljen blev tildelt:

Roald Amundsen
Andreas Beck
Olav Bjaaland
Hjalmar Fredrik Gjertsen
Ludvig A. Hansen
Helmer J. Hanssen
Sverre Hassel
Hjalmar Johansen
Halvardus Kristensen
Alexander Kutschin
Henrik Lindstrøm
Thorvald Nilsen
Jacob Nødtvedt
Karenius B. Olsen
Kristian Prestrud 
Martin Richart Rønne
Jørgen Stubberud
Knut Sundbeck
Oscar Wisting

Noter

Litteratur
John Monn: «Sydpolsmedaljen», Forsvarets Forum, nr. 8, 1995 (norsk)
R. Støren og Hans Holst: Myntgravør Ivar Throndsens medaljer, jetonger og merker, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937, s. 149 og plansje XXXV nr. 383 (norsk)

Se også
Fram-medaljen

Ordener, dekorationer og medaljer fra Norge
Etableret i 1912
Gudvangatunnelen

Gudvangatunnelen eller Gudvangentunnelen  i Sogn og Fjordane fylke forbinder Gudvangen med Langhuso og udgør en del af europavej E16. Den er med 11,428 kilometer Norges næstlængste vejtunnel, blev indviet den 17. december 1991, og var længst i landet frem til Lærdalstunnelen blev åbnet i 2000. Sammen med Flenjatunnelen og Lærdalstunnelen udgør de 43 kilometer tunnel på 51½ kilometer vej.

Den 5. august 2013 udbrød brand inde i tunnelen, da en lastvogntrailer brød i brand. Ca. 80 mennesker måtte evakueres fra tunnelen og de 50 blev indlagt på sygehus til observation for røgforgiftning.

Referencer 

Vejtunneler
Tunneler i Norge
Etableret i 1991
Baskerlandet Rundt 2013

Baskerlandet Rundt 2013 var den 53. udgave af det spanske cykelløb Baskerlandet Rundt. Løbet var over seks etaper rundt i den spanske del af Baskerlandet og startede den 1. april og sluttede lørdag den 6. april. Det var det niende ud af 29 løb i UCI World Tour 2013.

Deltagende hold 
Da Baskerlandet Rundt er en del af UCI World Tour, var alle 18 UCI ProTour-hold automatisk inviteret og forpligtet til at sende et hold. Derudover kan arrangøren inviterer yderlige et antal hold til løbet.

Etaperne

1. Etape 
1. april 2013 — Elgoibar til Elgoibar, 156.5 km.

2. Etape 

2. april 2013 —Elgoibar til Vitoria-Gasteiz, 170.2 km

3. Etape 
3. april 2013 — Vitoria-Gasteiz til Trapagaran, 164.7 km

4. Etape 

4. april 2013 —

5. Etape 

5. april 2013 —

Noter

Eksterne henvisninger 
 Baskerlandet Rundts officielle hjemmeside 

UCI World Tour 2013
2013
Francisco de Zurbarán

Francisco de Zurbarán (døbt 7. november 1598 i Fuente de Cantos, Extremadura – 27. august 1664 i Madrid ) var en spansk maler, han var elev af Pedro Diaz de Villanueva i Sevilla og står også i gæld til Juan de las Roelas.

Zurbaráns virksomhed falder hovedsagelig i Sevilla, fra 1650 var han bosiddende i Madrid, allerede 1633 var han blevet hofmaler hos Filip 4. af Spanien og malede for ham, men fik ikke fuldført, en række billeder om Herkules' bedrifter for slottet Buenretiro; en tid arbejdede han i Jerez de la Frontera og Guadalupe. Zurbarán er blevet kaldt den mest spanske af alle spanske kunstnere; grundtrækkene i den nationale spanske kunst: en hårdhændet barsk realisme og på den anden side en egen inderlig, ekstatisk følelsens glød, er nøje forbundne i hans arbejder; den magre asketiske munk med de dybe brændende øjne var hans kæreste model og er næsten som et symbol på selve hans kunst. Thi i hans faste, næsten hårde tegning, i hans nøjsomme og knappe kolorit er der en kunstnerisk askese, der giver hans værker så lidt almindelig tillokkelse, at de ofte vurderes ringere, end de fortjener på grund af deres kraft, sanddruelighed og storladne ro i fremstillingen; også rent malerisk kan Zurbaráns billeder dog til tider virke med megen styrke ved den mesterlige behandling af perspektiv, lys og skygge og ved enkel kraftig farveholdning. Hovedværker af Zurbarán er alterbilledet (1624) i katedralen i Sevilla, det for Thomaskirken sammesteds malede Den hellige Thomas af Aquinas' triumf, nu ligesom en række andre (i alt 22) billeder af Zurbarán i museet i samme by, syv fremstillinger af den hellige Peter Nolascos liv (1629, i katedralen i Sevilla, i Prado og i akademiet i Madrid), Hieronymus-billeder til klosteret for denne helgen i Guadelupe (1627), en række billeder for Jerez’ Karteuserklosterets højalter (Cadiz-museet) og andre.

Galleri

Litteratur 
 E. Torono og Monzo, El Monasterio de Guadelupe y los Quadros de Zurbarán, Madrid, 1908
 P. Lafond, Ribera et Zurbarán, Paris, 1910
 Cascales y Munoz, Zurbarán, Madrid, 1911
 H. Kehrer, Zurbarán, München, 1918

Kilde

Note 

Barokmalere
Historiemalere
Hofmalere fra Spanien
Spaniere i 1600-tallet
Kogtved

Kogtved er en bydel tilhørende Svendborg på Sydfyn. Bebyggelsen udgør Svendborgs sydvestlige bydel og er beliggende ned mod Svendborgsund 3 km sydvest for Svendborgs centrum og 3 km øst for Rantzausminde. Bydelen tilhører Svendborg Kommune og er beliggende i Sankt Jørgens Sogn. Kogtved Søfartsskole fra 1943 var bydelens mest kendte institution.

Historie 
Kogtved nævnes første gang 1462 i formen Kobetwedh. Oprindeligt var det en by, som siden hen er sammenvokset med Svendborg.

Kilder 

Bydele i Svendborg
Erik Housted

Erik Housted (født 1944) er en dansk lokalhistoriker.

Housted blev ansat i Amagerbanken i 1961, tog en HD i finansiering fra Handelshøjskolen i København 1973 og blev pensioneret ultimo 2011.
Siden 1971 har han skrevet om dansk maritim-, militær- og lokalhistorie med særlig vægt på 1600-, 1700- og 1800-tallet og med fokus på Amager og Fredericia.

Han har været kasserer i Forlaget Maritim Kontakt til ultimo 2012 og har været revisor i Selskabet for Københavns Historie. Er nu bosiddende i Sønderborg.

Forfatterskab i udvalg 
 Fra færgesmakke til hængebro. Snoghøj-Middelfart færgefarts historie, Fredericia: Elbo Tryk 1977.
 Fra limfabrik til bankhus – nogle træk af Amagerbros historie, Amagerbanken A/S 1978.
 Til rigernes forsvar, gavn og bedste. Fredericia som garnisonsby i 300 år 1679 – 25. november – 1979, Fredericia garnisons 300 års Jubilæumsfond 1979.
 Befæstningsanlæg i Dragør kommune, Arbejdsgruppen til bevaring af Københavns Befæstning 1980.
 Hilsen fra Amager. Amagerhistorie illustreret af gamle postkort fra Islands Brygge til Dragør, Lamberths Forlag 1985.
 "Våbnenes rækning og virkning gennem tiderne og konsekvenserne heraf for befæstningerne indtil 1932", i Palle Bolten Jagd (red.): Danske Forsvarsanlæg i 5000 år, II. Del: 1684-1932, Martins Forlag 1986.
 Fattig-Holm. Tre guldalderskæbner. Guldsmeden Michael Holm 1774-1860, kobberstikkeren Jens Holm 1776-1859, maleren Heinrich Gustav Ferdinand Holm 1803-1861, København: Forlaget Rhodos 1994.
 En matador på Amager. Eberts Villaby og dens grundlægger Hermann Ebert, udg. af Grundejerforeningen Eberts Villaby i anledning af 100-året 1896 – 11. september – 1996, 1996.
 Fra det nu forsvundne Sundby, Strandbergs Forlag 1998.
 Fredericia fæstnings historie, bind II, Tiden 1700-1847, bd. III Tiden efter 1847, 2010. (Bd. I, Tiden indtil 1700, forfattet af Bjørn Westerbeek Dahl)

Kilder 
 CV og komplet forfatterskab hos Forlaget Maritim Kontakt 

Faglitterære forfattere fra Danmark
Biografiforfattere fra Danmark
Bankfolk fra Danmark
Danskere i 1900-tallet
Danskere i 2000-tallet
Militærhistorikere fra Danmark
Dansksprogede forfattere fra Danmark
Romandiet Rundt 2013

Romandiet Rundt 2013 er den 67. udgave af det schweiziske cykelløb Romandiet Rundt. Løbet er over seks etaper rundt i Romandiet, og starter den 23. april 2013 og slutter søndag den 28. april. Det er det fjortende ud af 29 løb i UCI World Tour 2013.

Deltagende hold 
På grund af at Romandiet Rundt er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan arrangøren inviterer yderlige et antal hold til løbet.

Eksterne henvisninger 
 Romandiet Rundts officielle hjemmeside    

UCI World Tour 2013
2013
Helmer Lind

Helmer Lind (13. maj 1862 i Tønder – 9. september 1934) var en dansk journalist og redaktør, far til Mogens Lind.

Han var søn af cand.jur., senere borgmester i Rudkøbing August Emil Lind (1825-1891) og hustru Nathalie Bertha Frederikke født Hoff (1835-1914), blev student fra Herlufsholm 1880 og tog filosofikum. Fra 1887 var Lind journalist ved Aftenbladet, 1897-1903 redaktør af samme avis, 1904-08 redaktør ved Illustreret Tidende og i 1908 redaktør af Adresseavisen. Han anmeldte bl.a. bøger af Henrik Pontoppidan.

Fra 1904 var han desuden assistent i Landbygningernes alm. Brandforsikring. Han har sammen med Albert Gnudtzmann skrevet: Stor-København.

Han var gift med skuespillerinde Emma født Riegels (3. december 1871 i Slagelse – 28. maj 1934), datter af redaktør F.H. Riegels og hustru Kristine født Krieger.

Kilder 
 Kraks Blaa Bog 1910
 Helmer Lind som Pontoppidan-anmelder

Journalister fra Danmark
Chefredaktører fra Danmark
Personer fra Tønder
Danskere i 1800-tallet
Danskere i 1900-tallet
Personer i Kraks Blå Bog (afdøde)
Litteraturkritikere fra Danmark
Herlovianere
Unge Forskere

Unge Forskere er en dansk konkurrence blandt alle børn og unge fra folkeskolen til gymnasialt niveau.

Konkurrencen Unge Forskere blev arrangeret for første gang i 1988, hvor videnskabsjournalist Ryan Holm i sammenarbejde med professor Thor A. Bak, videreførte Philips Europæiske Konkurrence og Familie Journalens konkurrence Fysikernålen, under navnet JP-forsker. I 1997 overtog ugemagasinet Ingeniøren konkurrencen, hvor den fik sit nuværende navn.

Konkurrencen er inddelt i kategorier efter klassetrin. De to hovedkategorier Unge Forskere Junior og Unge Forskere Senior, er henholdsvis for folkeskolens ældste elever og for det gymnasiale niveau. I disse konkurrencer har deltagerne mulighed for at konkurrere med indsendte projekter i tilknytning til undervisningen i matematik, astronomi, fysik, kemi, biologi, geologi og teknologisk orienterede fag.
 
Projekterne indsendes til Unge Forskere og bedømmes af en bredt sammensat jury udpeget af Unge Forskere. De bedste projekter udvælges til at deltage i en regionalt opdelt semifinale, hvorfra de bedste projekter går videre til Unge Forskere Finalen.

I 2009 blev administrationen af Unge Forskere lagt ind under Dansk Naturvidenskabsformidling, hvor den daglige ledelse nu har til huse.

Vindere af Unge Forskere Senior

2020 
 Physical Science: Alexander Winkler (Violinens lyd) også samlet vinder
 Life Science: Anders lendal & Theodor Sivager (Frekvensfarm)
 Technology: Magnus Nyegaard & Elias Ejam (Det bæredygtige bundsikringslag)

2019 
 Physical Science: Nikolai Tiedemann (Den perfekte Europa-jolle-sejler) også samlet vinder
 Life Science: Signe Søndergaard Høg (Bakteriel overlevelse)
 Technology: Magnus Quaade Oddershede (Vingespidsers indflydelse på flyvingers effektivitet)

2018 
 Physical Science: Luna Fredenslund (Neurale netværk til detektion af elementær partikler)
 Life Science: Frederik Gade (Interaktom-kortlægnings anvendelser)
 Technology: Katrine Markøw & Christian Buur Kej (SafeSwim)

2017 
 Physical Science: Gustav Møller Grimberg (Brug af komparative entropianalyser til datering og kvantificering af historiske divergenser mellem sprog)
 Life Science: Emil Lenzing (Non invasiv kræftdiagnostik)
 Technology: Christian Welinder, Mathias Christensen & Trine Simonsen (Breather Company)

2016 
 Physical Science: Esben Juel Porat (Model for rumskrots fald gennem atmosfæren)
 Life Science: Frederikke Engesgaard (Kan vi ved hjælp af of-CS og rVAR2 opdage kræft tidligere?)
 Technology: Anders Østerby & Vincent Olesen (SafeBike - Interaktiv Cykel Gadget)

2015 
 Physical Science: Lasse Voss (Supernova Type 1a)
 Life Science: Kristopher Torp (Enantioselektiv Syntese af Warfarin)
 Technology: Sebastian Sommerstedt Andresen & Kamilla Pedersen (MemoLid)

Kilder

Ekstern henvisning 
 Unge forskere

Naturvidenskab
Teknik
Forskning i Danmark
Nordkoreas parlamentsvalg 1948

Nordkoreas parlamentsvalg i 1948 var det først parlamentsvalg i landet, hvor repræsentanter blev valgt til den første øverste folkeforsamling(DØF), valget blev afholdt den 25. august 1948. 572 deputerede blev valgt, hvoraf 360 var reserveret til repræsentanter for Sydkorea. Den nordkoreanske regering hævdede, at 77,8% af de sydkoreanske vælgere havde deltaget i underjordiske valg for at vælge 1.000 delegerede, der skulle vælge de 360 sydkoreanske medlemmer af DØF.

Kun en kandidat blev præsenteret i hver valgkreds, som alle blev udvalgt af de Koreas Arbejderparti, nogle få var præsentanter for andre parter eller statslige organisationer. Valgdeltagelsen er oplyst til at være 100% ifølge nordkoreanske myndigheder, med 98,5% stemmer for de præsenterede kandidater.

DØF afholdte sit første møde mellem den 2. – 10.september, med to erklæringer: "Erklæring om overførsel af magten" og "Det politiske program fra regeringen i Den Demokratiske Folkerepublik Korea".

Den første parlamentsvalg i Sydkorea havde fundet sted tre måneder tidligere.

Fordeling af pladser

Notater 

Parlamentsvalg 1948
Politiske valg i 1948
Conrad Bain

Conrad Stafford Bain (født 4. februar 1923, død 14. januar 2013) var en canadisk-amerikansk skuespiller. Han er bedst kendt for sin rolle som Phillip Drummond i sitcom Diff'rent Strokes og som Dr. Arthur Harmon i Maude. Bain har en tvillingebror, Bonar Bain.

Bain blev født den 4. februar 1923 i Lethbridge, Alberta, Canada til Jean Agnes Young og til Stafford Harrison Bain. Bain boede i en lejlighed i Livermore, Californien. Bain var gift med Monica Sloan fra 1945 indtil sin død i 2009. De havde tre børn sammen. Bain døde den 14. januar 2013 i sit hjem i Livermore, Californien af naturlige årsager, i alderen 89.

Referencer

Eksterne  henvisninger

 

Skuespillere fra USA
Skuespillere fra Canada
Personer fra Alberta
Kvanteelektrodynamik

Kvanteelektrodynamik (forkortet QED; fra engelsk: quantum electrodynamics) er den kvantemekaniske teori for elektromagnetiske interaktioner mellem elementarpartikler.

Kvanteelektrodynamikken er et eksempel på en kvantefeltteori og beskriver hvordan ladede partikler interagerer med det kvantiserede elektromagnetisk felt, der beskrives som en samling af fotoner. 

Historisk set var QED den første kvantefeltteori og har været brugt som udgangspunkt i formuleringen af andre teorier som f.eks. kvantekromodynamik. Teorien blev udviklet i slutningen af 40'erne og starten af 50'erne af blandt andre Feynman, Schwinger og Tomonaga, der sammen modtog Nobelprisen i fysik i 1965 for dette. 

 
Kvantemekanik
Mazda AZ-Offroad

Mazda AZ-Offroad er en offroader fra den japanske bilfabrikant Mazda. Bilen hører til de japanske Kei-Cars, som er billigere i afgift. Navnet AZ stammer fra Mazda Kei-Car-mærke Autozam. AZ-Offroad er identisk med Kei-Car-versionen af Suzuki Jimny og kom ligesom Jimny på markedet i 1998, dog kun i Japan. Dog er meget få eksemplarer blevet eksporteret til Rusland og Storbritannien. AZ-Offroad er udstyret med en Suzuki-motor på 660 cm³ med 47 kW (64 hk) og turbolader.

Udstyr 
Bilen er som standard udstyret med firehjulstræk, cd-afspiller og centrallåsesystem, og kan som ekstraudstyr fås med mp3-afspiller, klimaanlæg, lædersæder, navigationssystem, vindafvisere på sideruderne, parkeringssensorer bagtil samt tågeforlygter.

Eksterne henvisninger 

 Officielt websted  (på japansk)

AZ-Offroad
Offroadere
Biler introduceret i 1998
Biler fra 1990'erne
Biler fra 2000'erne
Biler fra 2010'erne
Suzuki Jimny

Suzuki Jimny er en modelbetegnelse for lette offroadere, benyttet af den japanske bilfabrikant Suzuki siden 1968. Det var dog først den i 1998 introducerede tredje generation, som kom til Europa som efterfølger for Suzuki SJ.

Ligesom SJ-modellen findes Jimny i en lukket udgave samt som cabriolet. I modsætning til forgængeren er bilen betydeligt mere komfortabel og hverdagsegnet, men stadig ligeså terrænegnet. I 2005 fik modellen et facelift. Modellen sælges i hjemlandet Japan også under navnet Mazda AZ-Offroad med 660 cm³-motor.

2005-modellen har meget korte overhæng foran og bagpå. Dette muliggør en hældningsvinkel på op til 42° uden problemer. Modellerne fra 2006 og frem har en nydesignet front og kan dermed kun klare en stigning på 36°. Denne ombygning var nødvendig for at gøre plads til den stærkere dieselmotors intercooler.

Begge varianter er udstyret med Suzukis 1,3-liters firecylindrede benzinmotor med 16 ventiler. Den yder 63 kW (86 hk) og har ifølge fabrikanten et brændstofforbrug på 7,2 liter super blyfri pr. 100 km. CO-udslippet ligger på 171 g/km.

Udover benzinmotoren tilbyder Suzuki en 1,5-liters commonrail-dieselmotor med 48 kW (65 hk) fra Renault, som bruger 6,1 liter diesel ved et CO-udslip på 162 g/km. Siden byggeåret 2005 yder denne motor ligesom benzinmotoren 63 kW (86 hk). Drejningsmomentet er med 200 Nm betydeligt større end benzinmotorens 110 Nm.

Jimny findes både med baghjulstræk og med tilkobleligt firehjulstræk med reduktionsgearkasse. I normal drift er bilen kun baghjulstrukket. På grund af firehjulstrækket må bilen trække op til 1300 kg, hvilket modsvarer bilens egenvægt. Da Jimny er en offroader, har den meget hårdt afstemte fjedre.

Cabriolet- og dieseludgaverne til det europæiske marked blev bygget af den tidligere spanske offroaderfabrikant Santana Motors, så Santana (E) i registreringspapirerne er anført som fabrikant. Den lukkede benzinversion bygges som hidtil i Japan.

I 2012 blev Jimny igen faceliftet. Fronten, kølergrillen og kofangerne blev modificeret. Bagpå blev kofangerne tilpasset. Ligeledes fik bilen nye lakeringer, udvidet udstyr og nyt indtræk på sæder og nakkestøtter. På den tekniske side forblev bilen uændret.

Santana Jimny 
Med afslutningen af joint venture'et mellem Suzuki og Santana i år 2009 gik det op for Suzuki, at der for de af Santana fremstillede biler ikke fandtes nogen kundesupport, da det ikke var Suzukier men Santanaer. Efter Santanas ophør i 2011 betyder dette at leveringen af reservedele til de af Santana fremstillede biler, cabriolet- og dieseludgaverne, ikke længere er sikret. De af Santana fremstillede biler har et stelnummer, som begynder med bogstaverne "VSE".

Ligeledes klager ejere af disse biler over stærkt svigende forarbejdningskvalitet og stærk korrosion.

Noter

Eksterne henvisninger 

Jimny
Offroadere
Cabrioleter
Baghjulstrukne biler
Biler introduceret i 1998
Biler fra 1990'erne
Biler fra 2000'erne
Biler fra 2010'erne
Kap Leeuwin

Kap Leeuwin er det sydvestligeste punkt i Australien (ligger i staten Western Australia).

Enkelte små øer og klipper – St. Alouarn Øerne – strækker sig yderligere mod syd. Den nærmeste bebyggelse er byen Augusta med godt 1000 indbyggere.

I Australien betragtes Kap Leeuwin som det punkt hvor det Indiske Ocean møder Sydhavet, selvom de fleste lande samt den Internationale Hydrografiske Organisation mener at Sydhavet først starter syd for 60°S bredde.

Det tidligst kendte skib der har besøgt området er et nederlandsk skib Leeuwin (Løvinden), der kortlagde kystområdet i 1622. Forbjerget er opkaldt efter dette skib, af den britiske navigatør og kartograf Matthew Flinders i 1801. Flinders var den første der sejlede hele vejen rundt om Australien.
Bugten øst for det lille forbjerg – Flinders Bugt – er opkaldt efter Matthew Flinders selv.

Fyrtårnet er bygget af kalksten og opført i 1896. Det er 39 m højt, med base 59 m over havniveau, og blev betjent manuelt frem til 1982.

Området omkring fyrtårnet er naturpark og består af hede-landskaber og tykt krat, og er habitat for et stort antal plante- og fugle arter.

Kilder 

Australiens geografi
Leeuwin